Сяргей Аляксеевіч Лебедзеў

Сяргей Аляксеевіч Лебедзеў () — савецкі вучоны ў галіне электратэхнікі і вылічальнай тэхнікі. Доктар тэхнічных навук (1939). Акадэмік АН СССР (1953) і АН УССР (1945). Герой Сацыялістычнай Працы (1956).

 Біяграфія 
Скончыў Маскоўскае вышэйшае тэхнічнае вучылішча (1928). Працаваў ва Усесаюзным электратэхнічным інстытуце, у 1946—51 дырэктар Інстытута электратэхнікі АН УССР, у 1953—1973 дырэктар Інстытута дакладнай механікі і вылічальнай тэхнікі АН СССР, адначасова з 1952 — прафессар Маскоўскага фізіка-тэхнічнага інстытута.

 Навуковая дзейнасць 
Навуковыя працы па праблемах устойлівасці і аўтаматызацыі энергетычных сістэм, вылічальнай тэхніцы, тэорыі лічыльных прыстасаванняў. Пад яго кіраўніцтвам у 1950 створана першая ў СССР ЭВМ «МЭСМ», шэраг хуткадзейных ЭВМ.

 Узнагароды 
Ленінская прэмія (1966), Дзяржаўныя прэміі СССР (1950, 1969). Узнагароджаны 4 ордэнамі Леніна, ордэнам Кастрычніцкай Рэвалюцыі, 2 іншымі ордэнамі, а таксама медалямі.

 Найбольш вядомыя працы 
 Устойчивость параллельной работы электрических систем, 2 изд., М. — Л., 1934 (у суаўт.)
 Малая электронная счетная машина АН УССР. М., 1952 (у суаўт.)
 Общее описание БЭСМ и методика выполнения операций. М., 1959 (у суаўт.)
 Арифметическое устройство и устройство управления БЭСМ. М., 1960
 Запоминающее устройство БЭСМ-2. М., 1962
 Крыніцы 

 Літаратура 



Катэгорыя:Акадэмікі АН УССР